text: Politi og metereologer advarer mod stormvejr
  04 februar 2011 kl. 15.18
  DMI har udsendt varsel om storm lørdag formiddag og frem til slutningen af eftermiddagen.
  Derfor beder Syd- og Sønderjyllands Politi om, at borgerne inden stormen sikrer sig så godt som muligt.
  Politiet advarer om, at løse ting kan blive grebet af blæsten og give skader på mennesker, dyr, biler, bygninger etc.
  DMI varsler storm med vindstød af orkanstyrke i Nordjylland. Vinden kommer fra vest og bliver mellem 22 og 26 meter i sekundet med vindstød op til 35 meter i sekundet.
  Stormen kan få tagsten til at blæse ned, store grene kan knække af træer, og hele træer kan vælte. Derfor skal man også være særligt opmærksom som trafikant på vejene, mens det blæser. 
  Det er også muligt, at færgesejlads må indstilles og broer lukkes for trafik.
  